Tesouro de Imphy

O tesouro de Imphy é un conxunto dun centenar moedas carolinxias descuberto por casualidade en 1857 no municipio de Imphy, no departamento francés de Nièvre.

O conxunto, formado exclusivamente de diñeiros de prata, foi adquirido na súa totalidade por Gustave de Ponton d'Amécourt, e o seu estudo permitiu avanzar no el coñecemento das cuñaxes deste período.

 Descuberta 
Durante unhas escavacións para instalar tubaxes dun desaugadoiro, preto de Imphy, unha pequena localidade na beira dereita do Loira, coñecido pola súa industria metalúrxica, os obreiros descubriron a un metro de profundidade unha vasilla de cerámica que contiña un centenar de moedas. O achado foi comunicado debidamente ás autoridades e as moedas puideron ser estudadas inicialmente por Adrien Prévost de Longpérier,Prévost de Longpérier, A. (1858). Páxinas 202-262. antes de que o lote fose adquirido por Gustave de Ponton d'Amécourt, fundador da Sociedade Francesa de Numismática.Prévost de Longpérier, A. (1858). Páxina 202."Gustave Ponton d’Amécourt ". Comité d'histoire. Bibliothèque nationale de France.Gariel, E. (1883). Páxina 53.

En 1886, na venda das coleccións de Ponton d'Amécourt,Collection de M. le Vicomte de Ponton d'Amécourt. Monnaies gauloises, mérovingiennes, carlovingiennes et capétiennes. 7 et 8 de xuño de 1886, París. un diñeiro de Carlomagno procedente do tesouro de Imphy foi adquirido polo Gabinete de Medallas da Biblioteca Nacional de Francia.

 Composición 
esquerda|miniatura|Diñeiro de Carlomagno, da ceca de Tours (768-781), procedente do tesouro de Imphy,Prou, M. (1896). Catalogue des monnaies françaises de la bibliothèque nationale, les monnaies carolingiennes. Rollin et Feuardent, París. Lámina X. adquirido polo Gabinete de Medallas da BNF.

No momento da súa descuberta, o tesouro estaba formado por 63 diñeiros cuñados a nome de Pipino o Breve, catro de Carlomán I e 32 de Carlomagno, todos eles en moi bo estado de conservación, así como outra moeda indescifrable.Prévost de Longpérier, A. (1858). Páxina 203. Estas pequenas moedas de prata teñen un diámetro de 18 milímetros e un peso de entre 1,2 e 1,3 gramos.Gariel, E. (1883). Páxina 54.Prévost de Longpérier, A. (1858). Páxina 206.

O interese do achado reside na variedade de deseños e a diversidade de cecas, xa que había 44 tipos principais, dos que 30 estaban representados por un único espécime. Ademais, cunha soa excepción, todas as moedas estaban fabricadas con cuños diferentes. 

Na época en que se descubriu, moitas das moedas e das cecas onde foran cuñadas eran totalmente descoñecidas, e o seu estudo permitiu importantes avances no coñecemento das emisións carolinxias, asunto sobre o que se coñecía moi pouco naqueles momentos.

 Notas 

 Véxase tamén 

 Bibliografía 

 Duplessy, J. (1985). Les trésors médiévaux et modernes découverts en France. Tome I, 751-1223. Bibliothèque Nationale de France, París. ISBN 9782717717181
 Prévost de Longpérier, A. (1858). "Cent deniers de Pépin, de Carloman et de Charlemagne trouvés près d'Imphy en Nivernais". En Revue Numismatique. Tomo III. París. Páxinas 202-262.
 Gariel, E. (1883). "Découverte d'Imphy". En Les monedes royales de France sous la race carolingienne. Fischbach, Estrasburgo. Páxinas 53-58.

 Outros artigos 

 Tesouro

Categoría:Tesouros
Categoría:Tesouros monetarios
Categoría:Arqueoloxía en Francia
Categoría:Imperio carolinxio